
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 13. decembra noteikumos Nr. 772 "Kredīta starpnieku un kredīta starpnieku pārstāvju reģistrācijas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekta "Grozījumi Ministru kabineta 2016. gada 13. decembra noteikumos Nr. 772 "Kredīta starpnieku un kredīta starpnieku pārstāvju reģistrācijas noteikumi"" (turpmāk - Noteikumu projekts) izstrādāts, lai nodrošinātu ar grozījumiem Patērētāju tiesību aizsardzības likumā (24-TA-3045) ieviestās prasības - reģistrēšanas prasības tiek attiecinātas ne tikai uz kredīta starpnieku vai kredīta starpnieka pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu, bet uz visiem kredītu starpniekiem un to pārstāvjiem, kas piedāvā patērētājam kredītu.
1.2. Mērķis
Mērķa apraksts
Noteikumu projekts izstrādāts, lai stiprinātu patērētāju aizsardzību, slēdzot patērētāju kreditēšanas līgumus ar starpnieka palīdzību.
Spēkā stāšanās termiņš
20.11.2026.
Pamatojums
-
1.3. Pašreizējā situācija, problēmas un risinājumi
Pašreizējā situācija
2014.gada 4.februārī tika pieņemta Eiropas Parlamenta un Padomes 2014. gada 4. februāra Direktīva 2014/17/ES par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010 (turpmāk – Direktīva 2014/17/ES, lai nodrošinātu pārredzamāku un efektīvāku mājokļu kredītu tirgu Eiropas Savienības (ES) dalībvalstīs. Cita starpā Direktīva 2014/17/ES paredzēja noteikt regulējumu kredīta starpniekiem un kredīta starpnieku pārstāvjiem, paredzot ieviest kredīta starpnieku un kredīta starpnieku pārstāvju reģistrēšanas sistēmu, kas nodrošinātu Eiropas pasu režīmu un atzīšanu ES dalībvalstīs reģistrētiem starpniekiem. Taču šīs reģistrēšanas prasības attiecas tikai uz kredīta starpniekam vai kredīta starpnieka pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu.

Pašreizējais patērētāju kreditēšanas regulējums izstrādāts atbilstoši Eiropas Parlamenta un Padomes 2008. gada 23. aprīļa Direktīvas 2008/48/EK par patēriņa kredītlīgumiem un ar ko atceļ Padomes Direktīvu 87/102/EEK (turpmāk - Direktīva 2008/48) prasībām, kā arī nacionālajiem nosacījumiem. Prasības patērētāju kreditēšanai noteiktas Patērētāju tiesību aizsardzības likumā (turpmāk - Likums), kā arī Ministru kabineta 2016.gada 25.oktobra noteikumos Nr.691 "Noteikumi par patērētāja kreditēšanu" (turpmāk Noteikumi Nr.691).
Kopš Direktīvas 2008/48 pieņemšanas notikusī straujā tehnoloģiskā attīstība ir radījusi būtiskas izmaiņas patēriņa kredītu tirgū gan piedāvājuma, gan arī pieprasījuma ziņā, piemēram, jaunu produktu parādīšanos un patērētāju uzvedības un izvēles attīstību. Tādēļ regulējums tika pārskatīts ar Direktīvu 2023/2225, lai atrisinātu izaicinājumus, ko radījusi tehnoloģiju attīstība un lai panāktu augstu patērētāju tiesību aizsardzības līmeni.
Problēmas un risinājumi
Problēmas apraksts
Šobrīd pienākums reģistrēties ir paredzēts tikai kredīta starpniekiem un kredīta starpnieka pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu (turpmāk - Kredīta starpnieks vai kredīta starpnieka pārstāvis hipotekārās kreditēšanas jomā).
Risinājuma apraksts
Direktīvas 2023/2225 prasības nosaka, ka kredīta devējiem un kredīta starpniekiem, tostarp iestādēm, kas nav kredītiestādes, piemēro pienācīgu atzīšanas procedūru, tostarp atļaujas piešķiršanas procedūru vai to iekļaušanu reģistrā, un uzraudzības pasākumus, ko īsteno kompetentā iestāde. 
Tas nozīmē, ka nepieciešams paplašināt šobrīd jau noteikto prasību reģistrēties kredīta starpniekiem vai starpnieka pārstāvjiem hipotekārās kreditēšanas jomā ar prasību reģistrēties arī kredītu starpniekiem, kuri piedāvā patēriņa kredītu starpniecības pakalpojumus.
 
Likuma 8.2 pants un Ministru kabineta 2016. gada 13. decembra noteikumi Nr. 772 (turpmāk – Noteikumi Nr. 772) Kredīta starpnieku un kredīta starpnieku pārstāvju reģistrācijas noteikumi tiek pārveidoti, paredzot, ka jāreģistrē ir visi starpnieki, ne tikai starpnieki vai starpnieku pārstāvji, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu.

Noteikumu projekts paredz noteikt prasības visu kredīta starpnieku reģistrēšanai, taču tiek saglabātas atsevišķas specifiskas prasības attiecībā uz kredīta starpniekiem vai kredīta starpnieka pārstāvjiem hipotekārās kreditēšanas jomā, piemēram, profesionālās darbības civiltiesiskās atbildības apdrošināšanu, prasība informēt reģistra iestādi, ja kredīta starpnieks vai kredīta starpnieka pārstāvis hipotekārās kreditēšanas jomā plāno izveidot filiāli vai sniegt kredīta starpniecības pakalpojumus citā Eiropas Savienības dalībvalstī u.c., kas izriet no Direktīvas Direktīva 2014/17/ES prasībām.

Noteikumu Nr. 772 IX un X nodaļā noteiktās prasības izriet no Direktīvas 2014/17/ES prasībām netiek mainītas un tās tiek attiecinātas uz kredīta starpniekiem vai kredīta starpnieka pārstāvjiem hipotekārās kreditēšanas jomā.

Ar grozījumiem Patērētāju tiesību aizsardzības likumā (24-TA-3045) reģistrēšanas prasības tiks attiecinātas ne tikai uz kredīta starpnieku vai kredīta starpnieka pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu, bet uz visiem kredītu starpniekiem un to pārstāvjiem, kas piedāvā patērētājam kredītu. Tādējādi tiek paplašināts noteikumu subjektu/reģistrācijas un ikgadējās uzraudzības valsts nodevas maksātāju loks.
Reģistrācijas valsts nodevas apmērs juridiskajām personām ir 1 000 euro, savukārt fiziskām personām 500 euro. Ikgadējās uzraudzības valsts nodevas apmērs juridiskajām personām ir 500 euro apmērā, fiziskām personām – 250 euro apmērā. Nodevas apmērs tiek noteikts tādā pašā apmērā arī jaunajiem subjektiem - kredītu starpniekiem patēriņa kredītu jomā, ņemot vērā, ka nav lielu atšķirību prasību uzraudzībā abiem subjektiem. Vienlaikus likumprojekta Grozījumi Patērētāju tiesību aizsardzības likumā (24-TA-3045) 8.2 panta 11 daļa paredz, ka kredīta starpniekam vai kredīta starpnieka pārstāvim, kas piedāvā patērētājam kredītu hipotekārās kreditēšanas jomā, un ir reģistrēts reģistrā, ir tiesības sniegt arī citu patērētāja kredītu starpniecības pakalpojumus, novēršot nepieciešamību starpniekiem, kas jau ir reģistrēti, reģistrēties atkārtoti.

Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) vairs neparedz datu apstrādes reģistrācijas prasības Datu valsts inspekcijā. Līdz ar to, ja kādas personas plāno veikt Fizisko personu datu apstrādes likuma 25.pantā un Datu regulā minēto personas datu apstrādi, tad pēc 2018.gada 25.maija šāda personas datu apstrāde nav jāreģistrē, jo to neparedz normatīvais regulējums. Arī datu aizsardzības speciālista iecelšana obligāti nepieciešama tikai noteiktos gadījumos, tāpēc tā iecelšana ir vērtējama atbilstoši Datu regulas prasībām. Šo apsvērumu dēļ tiek svītrots Noteikumu Nr. 772 5.7. un 7.4. apakšpunkts, kā arī pielikuma 8.9. punkts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
kredīta ņēmēji
Ietekmes apraksts
Tiks stiprināta patērētāju aizsardzību, slēdzot patērētāju kreditēšanas līgumus ar starpnieka palīdzību.
Juridiskās personas
kredīta starpnieki
Ietekmes apraksts
Noteikumu projekts paredz radīt kredīta starpnieku un kredīta starpnieku pārstāvju reģistrēšanas sistēmu, kas tādējādi palielinās administratīvo slogu tām personām, kas iesaistītas kredīta starpniecības pakalpojumu sniegšanā. Vienlaikus, ņemot vērā patērētājam radīto risku no ilgtermiņa finansiālajām saistībām un to nepildīšanas sekām, šāds slogs ir samērojams ar potenciālajiem ieguvumiem patērētājam un tirgus sakārtošanas nepieciešamību.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	kredīta starpnieki
	palielinās
Vērtības nozīme:
	

	

	

	

	
	Ar grozījumiem Patērētāju tiesību aizsardzības likumā (24-TA-3045) reģistrēšanas prasības tiks attiecinātas ne tikai uz kredīta starpnieku vai kredīta starpnieka pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt tiesības uz nekustamo īpašumu, bet uz visiem kredītu starpniekiem un to pārstāvjiem, kas piedāvā patērētājam kredītu. Tādējādi tiek paplašināts noteikumu subjektu/reģistrācijas un ikgadējās uzraudzības valsts nodevas maksātāju loks.

2024.gadā PTAC bija reģistrēti kopumā 25 starpnieki (15 LV un 10 EEZ). Likumprojekts paredz, ka starpnieki, kas ir reģistrējušies kā hipotekāro kredītu starpnieki, var sniegt arī patēriņa kredītu starpniecības pakalpojumus, tiem nav atkārtoti jāreģistrējas. Šobrīd nav zināms cik ir tādu stapnieku, kas piedāvā tikai patēriņa kredītus un uz kuriem attieksies jaunā prasība reģistrēties.

Kredīta starpnieku administratīvās izmaksas varētu ietvert reģistrācijas iesnieguma sagatavošanu un iesniegšanu, informēšanu par izmaiņām reģistrā iekļautajā informācijā. Ņemot vērā, ka šobrīd nav zināms, vai šie starpnieki izvēlēsies reģistrēties, nav iespējams aprēķināt administratīvās izmaksas.

Starpnieku administratīvo izmaksu monetārs novērtējums iekļauts likumprojekta Grozījumi Patērētāju tiesību aizsardzības likuma (24-TA-3045) anotācijas 2.3. sadaļā.

Aprēķini tika veikti par izmaksām vienam kredīta starpniekam, kas pirmo reizi reģistrējas, viec izmaiņas 4 reizes gadā un iesniedz atskaiti PTAC 2 reizes gadā (maksimāli iespējamās izmaksas): 1372,14 eur/gadā.

	Kopā
	0,00
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	0,00
	

	kredīta ņēmēji
	Nē
	

	

	
	

	Juridiskās personas
	Kopā (juridiskās personas)
	0,00
	

	kredīta starpnieki
	Nē
	

	

	
	

	Kopā
	0,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Noteikumu projekts saistīts ar likumprojektu "Grozījumi Patērētāju tiesību aizsardzības likumā" (24-TA-3045), kā arī Ministru kabineta noteikumu projektiem "Grozījumi Ministru kabineta 2016. gada 25. oktobra noteikumos Nr. 691 "Noteikumi par patērētāja kreditēšanu"” (25-TA-238).
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2014.gada 4.februāra direktīva 2014/17/ES  par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010
Apraksts
2014.gada 4.februārī tika pieņemta Eiropas Parlamenta un Padomes 2014. gada 4. februāra Direktīva 2014/17/ES par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010 (turpmāk – Direktīva 2014/17/ES), kuras prasības tika pārņemtas Ministru kabineta 2016. gada 13. decembra noteikumos Nr. 772. Šā projekta ietvaros tiek veiktas izmaiņas divos MK noteikumu punktos, ar kuriem ir pārņemtas Direktīva 2014/17/ES prasības, tādēļ 1.tabulā tiek precizēta veikto izmaiņu atbilstība Direktīvas 2014/17/ES prasībām.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Līdz šim pārņemtās/ieviestās, no Eiropas Savienības tiesību normām  izrietošās prasības ar šiem grozījumiem netiek mainītas, ietekmētas.
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2014.gada 4.februāra direktīva 2014/17/ES  par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Direktīva 2014/17/ES 29.panta 4.punkts
	13. punkts
	Pārņemtas pilnībā
	Stingrākas prasības nav paredzētas

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Vienīgās izmaiņas normās, ar ko nacionālajos tiesību aktos pārņemta Eiropas Parlamenta un Padomes 2014.gada 4.februāra direktīva 2014/17/ES  par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010, ir direktīvas 29.panta 4.punktā - iepriekš tās tika pārņemtas ar MK noteikumu Nr. 772 12. un 13. punktu, šajā noteikumu projektā minētās prasības ietvertas 13. punktā. Pārējās normas, ar kurām pārņemta minētā direktīva, ar projektu netiek mainītas/ietekmētas.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, Patērētāju tiesību aizsardzības centrs, Tieslietu ministrija, Latvijas Banka
Nevalstiskās organizācijas
Biedrība "Fintech Latvija Asociācija", Biedrība "Latvijas Informācijas un komunikācijas tehnoloģijas asociācija", Latvijas Finanšu nozares asociācija, LATVIJAS KREDĪTŅĒMĒJU ASOCIĀCIJA, Latvijas patērētāju interešu azistāvības asociācija
Cits
AS CREFO birojs, AS Kredītinformācijas Birojs
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Patērētāju tiesību aizsardzības centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Papildus jaunas funkcijas tiek noteiktas PTAC, kas veiks visu Latvijā reģistrēto kredīta starpnieku un kredīta starpnieku pārstāvju uzraudzību.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta izpildes nodrošināšanai pieaugs slogs PTAC. Administratīvo izmaksu monetārs novērtējums ir norādīts likumprojekta "Grozījumi Patērētāju tiesību aizsardzības likuma" (24-TA-3045) anotācijas 3.sadaļā.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Noteikumu projekts paredz fizisko datu apstrādi un attiecīgi skar jautājumus par datu aizsardzību.
Datu apstrādes nolūks ir kredīta starpnieku reģistrēšana, lai stiprinātu patērētāju aizsardzību, slēdzot patērētāju kreditēšanas līgumus ar starpnieka palīdzību. Personas datu apstrāde reģistrā tiks veikta, pamatojoties uz Datu regulas 6.panta 1.punkta c) un e) apakšpunktu. Direktīvas 2023/2225 prasības nosaka, ka kredīta devējiem un kredīta starpniekiem, tostarp iestādēm, kas nav kredītiestādes, piemēro pienācīgu atzīšanas procedūru, tostarp atļaujas piešķiršanas procedūru vai to iekļaušanu reģistrā, un uzraudzības pasākumus, ko īsteno kompetentā iestāde. Šis pienākums reģistrēties, lai sniegtu attiecīgo pakalpojumu patērētājiem, iekļauts likumprojekta Grozījumiem Patērētāju tiesību aizsardzības likumā (24-TA-3045) 8.2 pantā. Minētajā pantā iekļauts arī deleģējums Ministru kabinetam izstrādāt kārtību, kādā kredīta starpnieki un kredīta starpnieku pārstāvji tiek reģistrēti reģistrā un izslēgti no reģistra, reģistrā iekļaujamo ziņu apjomu un to aktualizēšanas kārtību, prasības kredīta starpniekiem un kredīta starpnieku pārstāvjiem u.c. Reģistru uztur Patērētāju tiesību aizsardzības centrs. Dati tiek glabāti, līdz likumdevēja noteikto personas datu apstrādes nolūku sasniegšanai.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

